Document ID: /roh_data/filtered/swiss_laws_in_ROHinterleaved.jsonl.gz/32975

This text was translated from EN into Rumantsch Grischun.

The appellate authority may amend the contested ruling in favour of a party. It may amend the contested ruling to the prejudice of a party, provided the ruling violates federal law or is based on an incorrect or incomplete determination of the facts of the case; the contested ruling may not be amended to the prejudice of a party on the grounds that it is inadequate, other than in the case of an amendment in favour of a respondent. If the appellate authority intends to amend the contested ruling to the prejudice of a party, it shall notify the party of this intention and allow him the opportunity to respond. In no event do the grounds for the application bind the appellate authority.

L’instanza da recurs po midar la disposiziun contestada a favur d’ina partida. A disfavur d’ina partida po ella midar la disposiziun contestada, uschenavant che quella violescha dretg federal u sa basa sin ina constataziun faussa u incumpletta dals fatgs; pervia d’inadequatezza na dastga la disposiziun contestada betg vegnir midada a disfavur d’ina partida, cun excepziun da la midada a favur d’ina cuntrapartida. Sche l’instanza da recurs ha l’intenziun da midar la disposiziun contestada a disfavur d’ina partida, infurmescha ella la partida davart questa intenziun e la conceda la pussaivladad da far ina replica. La motivaziun da las pretensiuns n’impegna en nagin cas l’instanza da recurs.